**Р Е Ш Е Н И Е № ПВ-10-П/2015г.**

Процедурата по реда на глава шеста от Закона за опазване на околната среда за инвестиционно предложение: **„Изграждане на сондажен кладенец за поливане на тревни площи”** в КРП 4866, кв.80, с. Старо Железаре, Община Хисаряе започнала с внасяне в Регионалната инспекция по околната среда и водите /РИОСВ/ – гр. Пловдив на уведомление с вх. № ОВОС-587/18.07.2014г. от Възложителя – Кметство с. Старо Железаре.

След преглед на постъпилата в РИОСВ-Пловдив документация е констатирано, че липсват сведения относно координати, дълбочина и дебит на предвиждания сондажен кладенец. На основание чл. 5, ал. 4 от Наредбата за ОВОС на възложителя е поставен срок до 25.08.2014 г. да представи допълнителната информация, след което ще бъде уведомен за приложимата процедура по *Закона за опазване на околната среда* и *Закона за биологичното разнообразие.*

С писмо вх. № ОВОС-587/05.08.2014г., Възложителя е внесъл исканата допълнителна информация.

На основание чл.5, ал.1 от *Наредбата за условията и реда за извършване на оценка на въздействието върху околната среда* /Наредба за ОВОС/, РИОСВ Пловдив е информирала Възложителя за следното:

**I. По отношение на изискванията на глава шеста от раздел трети от Закона за опазване на околната среда /ЗООС/**

 Представеното инвестиционно предложение е включено в Приложение № 2 от *Закона за опазване на околната среда* /ЗООС/ и е предмет на преценяване на необходимостта от оценка на въздействието върху околната среда /ОВОС/. С писмо изх. № ОВОС-587/20.08.2014 г. са дадени указания на Възложителя за необходимите действия, а именно:

* Да представи в РИОСВ Пловдив информация по Приложение № 2 към чл.6 от Наредбата за ОВОС в един екземпляр на хартиен и два екземпляра на цифров носител, както и уведомление до Кмета на Община Хисаря, и засегнатото население.
* Да изпълни изискванията на чл. 6, ал. 1 и ал. 9 от Наредбата за ОВОС за осигуряване обществен достъп до информацията по приложение № 2.
* Да заплати такса /500 лв./, съгласно Тарифа за таксите, събирани в системата на Министерство на околната среда и водите /ПМС №136, ДВ бр.39 от 2011г. Изм. ДВ бр. 94 от 2012г./.

 **II. По отношение на изискванията на чл. 31 от Закона за биологичното разнообразие**:

 Инвестиционното предложение подлежи на процедура по оценка на съвместимост, съгласно разпоредбите на чл. 2, ал. 1, т. 1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони.* С писмо изх. № ОВОС-587/20.08.2014 от Възложителя е поискано да представи информация на хартиен и цифров носител, съобразена с изискванията на чл.10 от горната Наредба, относно най-близката защитена зона ВG0000444 „Река Пясъчник“.

Кметство с. Старо Железаре с писмо вх. № ОВОС-587/06.11.2014 г.,внася искане за преценяване на необходимостта от извършване на ОВОС и документ за платена такса.

След прегледа на наличната документация, на основание чл. 6, ал. 3 от Наредбата за ОВОС възложителят е уведомен (с писмо изх. № ОВОС-587/13.11.2014 г), че е необходимо да представи в РИОСВ-Пловдив следната допълнителна информация със срок до 11.12.2014 г.

* Подробно разработена информация в съответствие с Приложение № 2към чл. 6 от Наредбата за ОВОС /в един екземпляр на хартиен и два екземпляра на цифров носител/.
* Да представи копие от информацията по приложение 2 на хартиен и електронен носител на Община Хисаря за изразяване на становища от заинтересувани лица, както и доказателство за изпълнение изискването.
* Да постави съобщение на интернет страницата си и/или по друг начин за най-малко 14 дни за достъпа до горепосочената информация и за изразяване на становища от заинтересувани лица. Както и доказателство за изпълнение изискването.
* Да представи информация на хартиен и цифров носител, съобразена с изискванията на чл. 10 от Наредбата за ОС.

С писмо изх. № ОВОС-587/06.03.2015 г. възложителя е уведомен, че към настоящият момент, в РИОСВ-Пловдив няма предприети действия по изпълнение на дадените указания по писмо изх. № ОВОС-587/13.11.2014 г. Поставен е срок за получаване на исканата информация (срок до 7 дни от датата на получаване на писмо с изх. № ОВОС-587/06.03.2015 г.) със същото писмо, Възложителят е информиран и, че при непредставяне в срок на изисканата информация, процедурата ще бъде прекратена на основание чл. 6, ал. 4 от Наредбата за ОВОС.

Писмото е изпратено на Възложителя с обратна разписка, от която е видно, че същото е получено на 09.03.2015г.

Към днешна дата исканата допълнителна информация не е внесена.

Въз основа на изложеното фактическо обстоятелство, на основание чл.6, ал.4 от Наредбата за ОВОС и чл.56, ал.2, във връзка с чл.30, ал.2 от Административно процесуалния кодекс /АПК/

**Р Е Ш И Х :**

**Прекратявам процедурата** по оценка на въздействието върху околната среда, в това число и по оценка на съвместимостза инвестиционно предложение**:** „Изграждане на сондажен кладенец за поливане на тревни площи” в КРП 4866, кв.80, с. Старо Железаре, Община Хисаря, Възложител: Кметство с. Старо Железаре.

С прекратяване на процедурата за преценяване на необходимостта от изготвяне на ОВОС, в това число и по оценка на съвместимост на инвестиционното предложение не се изключва възможността на Възложителя да подаде ново уведомление по реда на Наредбата за ОВОС.

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд – Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

Съгласували: Изготвили:

 Д. Димитров, Директор Дирекция ПД В. Кацарова, ст. експерт ……….

**С уважение,**

**Доц. Стефан Шилев 24.06.2015 г.**

 *Директор на РИОСВ - Пловдив*

.Карамфилова, Директор АФПД …………..